32004R0673
L 105/17
JURNALUL OFÍCIAL AL UNIUNII EUROPENE
REGULAMENTUL (CE) NR. 673/2004 AL COMISIEI
din 13 aprilie 2004
de modificare a Regulamentului (CEE) nr. 2220/85 de stabilire a normelor comune de aplicare a regimului de garanții pentru produsele agricole
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a pieței în sectorul cerealelor (1), în special articolul 5, articolul 6 alineatul 2, articolul 7 alineatul 3, articolul 8 alineatul 5, articolul 9 alineatul 2, articolul 13, articolul 16 alineatul 2, articolul 17 alineatul 2 și articolul 21, și dispozițiile corespunzătoare ale celorlalte regulamente privind organizarea comună a piețelor, precum și celelalte dispoziții ale regulamentelor respective, care, pentru aplicarea lor în practică, prevăd o garanție,
având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori (2), în special articolul 145,
având în vedere Regulamentul (CE) nr. 1051/2001 al Consiliului din 22 mai 2001 privind ajutorul pentru producția de bumbac (3), în special articolul 19 alineatul 1,
având în vedere Regulamentul (CE) nr. 1251/1999 al Consiliului din 17 mai 1999 de stabilire a unui regim de sprijin pentru producătorii de anumite culturi arabile (4), în special articolul 9,
având în vedere Regulamentul (CE) nr. 2202/96 al Consiliului din 28 octombrie 1996 de instituire a unui regim de sprijin al Comunității pentru producătorii de anumite fructe citrice (5), în special articolul 6,
având în vedere Regulamentul (CE) nr. 3448/93 al Consiliului din 6 decembrie 1993 de stabilire a regimului comercial aplicabil anumitor mărfuri rezultate din transformarea produselor agricole (6), în special articolul 8 alineatul 3 primul paragraf,
întrucât:
(1)
Articolul 1 din Regulamentul (CEE) nr. 2220/85 al Comisiei (7) stabilește domeniul de aplicare a regulamentului respectiv, indicând regulamentele care prevăd garanțiile la care acesta se aplică. Regulamentul (CE) nr. 670/2003 al Consiliului din 8 aprilie 2003 de stabilire a măsurilor specifice privind piața alcoolului etilic de origine agricolă (8) prevede o garanție pentru eliberarea certificatelor de import și de export. Prin urmare, este necesar să se precizeze că dispozițiile Regulamentului (CEE) nr. 2220/85 se aplică în egală măsură Regulamentului (CE) nr. 670/2003.
(2)
Anumite regulamente de aplicare a Regulamentelor (CE) nr. 2202/96 și (CE) nr. 1782/2003 pot să prevadă garanții. Prin urmare, este necesar să se precizeze că dispozițiile Regulamentului (CEE) nr. 2220/85 se aplică în egală măsură Regulamentelor (CE) nr. 2202/96 și (CE) nr. 1782/2003.
(3)
Anumite regulamente menționate în articolul 1 din Regulamentul (CEE) nr. 2220/85 au fost abrogate. În scopul clarității, este necesar să se actualizeze articolul 1 din Regulamentul (CEE) nr. 2220/85, înlocuind, dacă este cazul, trimiterea la regulamentele abrogate cu o trimitere la regulamentele care le-au înlocuit.
(4)
Regulamentul (CEE) nr. 2220/85 trebuie să se modifice în consecință.
(5)
Măsurile prevăzute în prezentul regulament sunt în conformitate cu avizul tuturor comitetelor de gestionare în cauză,
ADOPTĂ PREZENTUL REGULAMENT:
Articolul 1
Articolul 1 din Regulamentul (CEE) nr. 2220/85 se înlocuiește cu următorul text:
„Articolul 1
Prezentul regulament stabilește dispozițiile care reglementează garanțiile ce trebuie furnizate, fie în temeiul regulamentelor enumerate în continuare, fie în temeiul regulamentelor de aplicare, cu excepția unor dispoziții contrare ale regulamentelor respective:
(a)
Regulamente privind organizarea comună a piețelor pentru anumite produse agricole:
-
Regulamentul nr. 136/66/CEE al Consiliului (grăsimi) (9),
-
Regulamentul (CEE) nr. 2358/71 al Consiliului (semințe) (10),
-
Regulamentul (CEE) nr. 2759/75 al Consiliului (carne de porc) (11),
-
Regulamentul (CEE) nr. 2771/75 al Consiliului (ouă) (12),
-
Regulamentul (CEE) nr. 2777/75 al Consiliului (carne de pasăre) (13),
-
Regulamentul (CEE) nr. 1766/92 al Consiliului (cereale) (14),
-
Regulamentul (CEE) nr. 2075/92 al Consiliului (tutun brut) (15),
-
Regulamentul (CE) nr. 3072/95 al Consiliului (orez) (16),
-
Regulamentul (CE) nr. 603/95 al Consiliului (furaje uscate) (17),
-
Regulamentul (CE) nr. 2200/96 al Consiliului (fructe și legume) (18),
-
Regulamentul (CE) nr. 2201/96 al Consiliului (produse transformate pe bază de fructe și legume) (19),
-
Regulamentul (CE) nr. 1254/1999 al Consiliului (carne de vită și mânzat) (20),
-
Regulamentul (CE) nr. 1255/1999 al Consiliului (lapte și produse lactate) (21),
-
Regulamentul (CE) nr. 1493/1999 al Consiliului (vin) (22),
-
Regulamentul (CE) nr. 104/2000 al Consiliului (produse din pescuit și din acvacultură) (23),
-
Regulamentul (CE) nr. 1673/2000 al Consiliului (in și cânepă) (24),
-
Regulamentul (CE) nr. 1260/2001 al Consiliului (zahăr) (25),
-
Regulamentul (CE) nr. 2529/2001 al Consiliului (carne de oaie și de capră) (26),
-
Regulamentul (CE) nr. 670/2003 al Consiliului (alcool etilic de origine agricolă) (27);
(b)
Regulamentul (CE) nr. 1782/2003 al Consiliului ( schemă de ajutor direct) (28);
(c)
Regulamentul Consiliului (CE) nr. 1051/2001 (schemă de ajutor pentru bumbac) (29);
(d)
Regulamentul (CE) nr. 1251/1999 al Consiliului (schemă de ajutor pentru producătorii de anumite culturi arabile) (30);
(e)
Regulamentul (CE) nr. 2202/96 al Consiliului (schemă de ajutor pentru producătorii de anumite fructe citrice) (31);
(f)
Regulamentul (CE) nr. 3448/93 al Consiliului (regim comercial aplicabil anumitor mărfuri rezultate din transformarea produselor agricole) (32)
Articolul 2
Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 aprilie 2004.